पड़ोसन ने ताना मारा, हत्यारा हथौड़ी ले घर में घुसा और मां,बेटा-बहू का कत्ल कर दिया
Punjab Ludhiana Triple Murder Case; Reason Behind Surinder Kaur, Surjit Kaur and Chaman Lal Ka Murder इस कत्लकांड में तीन लोगों की मौत हुई थी। पड़ोसी रोबिन कुमार उर्फ मुन्ना ने कत्लकांड को अंजाम दिया। जिसमें सुरिंदर कौर, सुरजीत कौर और चमन लाल की मौत हो गई
लुधियाना में मां, बेटा-बहू के ट्रिपल मर्डर के पीछे की खौफनाक कहानी सामने आई। पड़ोसी ने बच्चे न होने के ताने से परेशान होकर तीनों का हथौड़ी मारकर कत्ल कर दिया। फिर कत्ल को एक्सीडेंट बनाने के लिए गैस खुला छोड़ अगरबत्ती जला दी ताकि घर में धमाका हो और लाशें अंदर ही जल जाएं।
हालांकि सुरजीत कौर, उनके बेटे चमन लाल और बहू सुरिंदर कौर का हत्यारा रोबिन उर्फ मुन्ना अपने मंसूबे में कामयाब न हो सका। रोबिन रात को ऑटो चलाता है। उसकी पत्नी अगरबत्ती बेचने का काम करती है।
हत्यारे रोबिन ने इतने दर्दनाक हत्याकांड को अंजाम क्यों और कैसे दिया? इसकी पूरी कहानी पढ़िए
पहले जानिए.. हत्या क्यों की?
पुलिस कमिश्नर मनदीप सिद्धू ने बताया-'' रोबिन पठानकोट का रहने वाला है। इसकी शादी को कुछ साल हो गए है। रोबिन के कोई बच्चा नहीं है। चमन लाल की पत्नी सुरिंदर कौर रोबिन को कह देती थी कि तुम्हारे बच्चा क्यों नहीं हो रहा?। यदि तुमसे नहीं हो रहा तो किसी की मदद ले लो। सुरिंदर कौर के इन तानों को रोबिन दिमाग पर ले गया। रोबिन को ज्यादा गुस्सा इस बात का था कि सुरिंदर कौर ये बातें उसकी पत्नी के सामने कहती थी। इसे सुनकर उसकी पत्नी भी ताने मारने लगी थी।
कत्ल के दिन क्या हुआ...अब पढ़े हत्यारे ने कैसे दिया कत्लकांड को अंजाम
सुरिंदर कौर ने कहा- अकेले बैठे हो, बच्चा नहीं हो रहा
6 जुलाई यानी हत्या का दिन। सुबह रोबिन अपने घर की छत पर मुर्गियों को दाना डाल रहा था। वह सोशल मीडिया पर वीडियो भी देख रहा था। तभी पड़ोसन सुरिंदर कौर भी बारिश देखने के लिए छत पर आ गई। उसे देख सुरिंदर कौर ने फिर कहा- क्या बात है, छत पर अकेले बैठे क्या सोच रहे हो। बच्चा नहीं हो रहा तो कोई मदद ले लो।
उसी समय रोबिन के मन में सुरिंदर कौर के प्रति गुस्सा चरम पर आ गया और उसने उसे सबक सिखाने की ठान ली। वह अपने घर के अंदर गया और हथौड़ी लेकर आया। इसके बाद रोबिन छत से कूदकर सुरिंदर कौर के घर में दाखिल हुआ। उस समय सुरिंदर कौर बाथरूम में नहा रही थी।
रोबिन ने उसे बाथरुम में देखा तो वह उसके कमरे में जाकर छिप गया। जैसे ही सुरिंदर कौर ने दरवाजा खोला तो रोबिन ने देखा कि उसने पूरे कपड़े नहीं पहने थे। गर्मी के कारण सुरिंदर कौर लेडीज अंडरगारमेंट और कंधे पर कमीज और सलवार पहन कमरे में दाखिल हुई। रोबिन ने पीछे से आकर एकदम उसके सिर पर वार कर दिया।
रोबिन का मकसद सिर्फ सुरिंदर कौर को मारना था, उसके पति चमन लाल और सास को नहीं। मगर, जब उसने सुरिंदर कौर का कत्ल किया तो चमन लाल जाग गया। उसे डर हो गया कि कहीं वह पकड़ा न जाए। इसलिए उसने हथौड़ी से मारकर चमन लाल का भी कत्ल कर दिया।
दोनों के कत्ल के बाद खून कमरे से बाहर तक बहने लगा। उसी वक्त कमरे से सुरिंदर कौर की सास सुरजीत कौर बाहर निकली। उन्होंने रोबिन को सामने देखा तो वह पूछने लगी कि तुम यहां क्या कर रहे हो। रोबिन को लगा कि अब इसने देख लिया है तो वह दोनों कत्ल से बच नहीं पाएगा। इसलिए उसने सुरजीत कौर को भी मारने की ठान ली।
उसने हथौड़ी से सुरजीत कौर पर भी हमला किया और हत्या कर दी। इसके बाद सुरजीत कौर को एक चादर में लपेटकर उसने उसी कमरे में बैड पर फेंक दिया, जिसमें चमन और सुरिंदर कौर थी। कत्ल की वारदात करने के बाद किसी को शक न हो वह अपनी ठीक करने दी हुई ई-रिक्शा लेने चला गया।
तीनों के कत्ल के बाद हत्यारे रोबिन ने क्या किया?
कत्ल के बाद रोबिन ने सबूत खत्म करने के लिए रसोई से गैस सिलेंडर निकाला और पूजा रूम से अगरबत्ती लाकर जगा दी। सिलेंडर का पाइप काट दिया ताकि कमरे में आग लग जाए और ये कत्लकांड हादसा बन जाए। रोबिन ने एक कैमरा, मोबाइल और अटैची, चुराया। फिर वह घर पहुंचा। वहां रोबिन ने हथौड़ी को घर ले जाकर धोया।
इसके बाद मोबाइल से सिम निकाल कर फेंक दिया। फिर घर जाकर कपड़े बदले। वारदात के समय आरोपी ने निक्कर और टी-शर्ट पहनी थी। पुलिस कमिश्नर के मुताबिक रोबिन की पत्नी का इस कत्लकांड में कोई रोल सामने नहीं आया। जिस वक्त रोबिन ने कत्ल किया, वह घर में सो रखी थी।पत्नी भी रोबिन से दुखी थी कि उससे बच्चा नहीं हो पा रहा।
पुलिस पूछताछ में रोबिन ने क्या कहा?
पुलिस कस्टडी में रोबिन ने कहा कि वह उसकी पत्नी की भी पुलिस गिरफ्तारी डाल दे क्योंकि उसके बिना उसकी पत्नी का इस दुनिया में कोई नहीं है। उसे लोगों ने बच्चा पैदा न कर पाने के ताने सुना-सुनाकर मार देना है। कमिश्नर ने कहा कि पुलिस पुख्ता सबूत एकत्र कर रही है ताकि आरोपी रोबिन को फांसी की सजा मिल सके।
रोबिन के घर से पुलिस को सेक्स की मेडिसिन भी मिली है। सेक्स को बढ़ाने के लिए वह इस तरह की मेडिसन भी खाता था। आरोपी ने पुलिस के सामने बताया कि उसने सच्चाई पुलिस को बता दी है
इस कारण अब उसके दिमाग से बोझ उतर चुका है।
हत्यारे रोबिन तक कैसे पहुंची पुलिस?
कत्ल के बाद पुलिस जांच में जुट गई। तभी रोबिन पुलिस की नजरों में चढ़ा। असल में CCTV कैमरे नजर आया कि वह बार-बार घर के बाहर आकर पानी छिड़क रहा था। वह सुरिंदर कौर के घर को भी चैक कर रहा था। असल में वह देख रहा था कि घर में गैस लीक के कारण आग क्यों नहीं लगी। रोबिन ने घर की छत पर चोरी किया सामान और हथौड़ी छिपा कर रख दिया। पुलिस संभावना जता रही है कि सिलेंडर में गैस कम होने के कारण आग लगने से बचाव हो गया।